פואד עווד

פואד עווד (בערבית: فؤاد عوض; נולד ב-7 באוקטובר 1956 בנצרת) הוא במאי תיאטרון ערבי-ישראלי, שימש כמנהל תיאטרון אל-מידאן במשך שבע שנים.

ביוגרפיה
עווד למד בבית ספר בפטיסטי בנצרת. בשנת 1979 ביים את הצגתו הראשונה, "המלך הוא המלך", לפי סיפור של המחזאי הסורי סעד אללה ונוס. הוא סיים לימודים לתואר באמנות התיאטרון באוניברסיטת תל אביב בשנת 1982. באוניברסיטה ביים את ההצגות "מיס ג'ולי" של השוודי יוהאן אוגוסט סטרינדברג ואת "גברים בשמש" של ע'סאן כנפאני.

בשנים 1983-1987 עבד במרכז התרבותי העירוני בנצרת, שם ביים מספר הצגות. היה ממקימי תיאטרון אל קסבה אל קודס בירושלים.

בין ההצגות הנוספות שביים: "האוטובוס" של המחזאי איימן ג'ברייה, בפסטיבל עכו ה-24, רומיאו ויוליה, יחד עם ערן בניאל, בתיאטרון החאן ותיאטרון אל-קסבה אל קודס, 1994, "ראשו של ג'אבר" מאת סעדאללה ונוס הסורי, ב-1989 בתיאטרון אל-כרמה.

עווד היה מנהל תיאטרון אל-מידאן, תחילה בנצרת ואחר כך בחיפה. הוא משמש כמנהל המחלקה לתרבות של עיריית נצרת. הוא מלמד באקדמיה לדרמה ברמאללה, שהקים ג'ורג' איברהים.

קישורים חיצוניים
 אימאן ח'ליל וז'אנט לוקה, ספרות ערבית-גרמנית, מראה מקום: Iman O. Khalil and Jeannette Iocca, World Literature Today, Vol. 69, No. 3, Multiculturalism in Contemporary German Literature (Summer, 1995), pp. 521–527
 אדוארד מאסט, "סומהטה: ההיסטוריה של התחייה", מראה מקום: Edward Mast, TDR (1988-), Vol. 44, No. 3 (Autumn, 2000), pp. 113–130
 ג'פרי ברטולט, לאן מועדות פניה של האומנות בפלסטין ?, ניוזוויק, 19 ביוני 1994

ערבים נוצרים ישראלים
בוגרי אוניברסיטת תל אביב: החוג לתיאטרון
במאי תיאטרון ישראלים
במאי תיאטרון ערבים ישראלים
מנהלי תיאטראות בישראל
נצרת: אישים
ישראלים שנולדו ב-1956